Taalgebruik: hoopArgieffoto (Foto: Alexas_Fotos, Pixabay) Woord: hoop Betekenis: Jy hoop op reën of (op) [NIE: vir] die beste, en jy doen iets op hoop van vrede, in die hoop dat dit tot vrede sal lei, of jy hoop dat dit tot vrede sal lei [NIE: met die hoop]. Let op die woordorde: Ek het die saak bespreek met die voorsitter wat, hoop ek (of: hopelik) [NIE: ek hoop], onbevooroordeeld is. hopeful signs hoopvolle/bemoedigende tekens be full of hope vol hoop [NIE: hoopvol] of optimisties wees 1 verwagting; vooruitsig: iemand hoop gee • goeie hoop hê • (die) hoop behou • alle hoop opgee/verloor • alle hoop laat vaar. 2 dit waarvan ’n mens iets goeds verwag; vertroue dat jou verlange/verwagting werklikheid sal word: jou hoop op sukses stel • Dié jong man is Suid-Afrika se hoop om ’n nuwe tenniskampioen op te lewer. ◊ Vir die man wat sonder hoop is, is daar min hoop (C.J. Langenhoven). Uitdrukkings die hoop beskaam nie heel dikwels kry ’n mens waarop jy hoop op hoop van beter in die verwagting dat dit beter sal gaan buite hoop wees onredbaar/onherstelbaar wees in die hoop dat … met die verwagting dat … tussen hoop en vrees in onsekerheid (op) die beste hoop op ’n goeie afloop vertrou teen beterwete in hoop die hoop behou al lyk dinge hopeloos op beter dae/tye hoop ’n beter toekoms verwag Bron: VivA Aanlyn en Skryf Afrikaans van A tot Z Uitgewer: Pharos Prys: R450-00* * Prys onderhewig aan verandering